|  |  |
| --- | --- |
|  | Рассказ «Ліст да маіх суседзяў»Клещенок Надежда, 08.01.2002ГУО «Средняя школа №51 г.Минска», 9 «А» классЧлен КЮСП |

Добры дзень, мае суседзі, як дарослыя, так і маленькія!

Мне ўсяго толькі дзевяць гадкоў, хаджу ў школу. Навучыўся чытаць і пісаць. Папраўдзе, я доўга чакаў моманту, калі сам буду пісать, бо задуму звярнуцца да ўсіх маіх суседзяў па пад’ездзе праз ліст, выносіў доўга. Чаму? Пра гэта па парадку.

Яшчэ задоўга да школы кожную раніцу маці адводзіла мяне ў садок. Мы выходзілі з кватэры, маці націскала на кнопку выкліку ліфта, і ён хутка спускаў нас на першы паверх. Але такое шчасце было не заўсёды. Часам кнопка гарэла, а ліфт чамусьці не прыходзіў. А аднойчы яна зусім была дзіўная: нейкая чорная, абгарэлая, і маці пабаялася яе націскаць. І тады мы спускаліся пехатою (а жывем мы на восьмым паверсе). Маці пра сябе сварылася на некага, часам на вачах у яе выступалі слезы. Яна цягнула мяне за сабой,- і гэта было балюча. Я, меншы, паплакваў. А калі падрос, стаў разумець: мама спазняецца на працу, баіцца згубіць яе. Таты ў мяне няма( ён трагічна загінуў), а мама працуе на нас адна. У такія моманты хацелася прытуліцца да яе, абняць. Але мы беглі, не было часу. А той, хто пашкодзіў кнопку выкліку, пра што ён думаў у такі момант? А як спусціцца ўніз наша суседка, баба Наста? У яе балючыя ногі, яна наведвае палтклініку. А як спусціцца ўніз цётачка Лізавета з маленькім Арсенем у калясцы? Яны кожны дзень гуляюць на вуліцы. Пытанні… Пытанні… Пытанні…

Але гэта яшчэ не ўся бяда. Часам заходзілі ў кабінку ліфта – і хацелася выбегчы назад. Так неахайна, брудна, дрэнна пахне! Па вуглах – жавальныя гумкі. На сценах – непрыстойныя надпісы. Маці прасіла: “ Не чытай , сынок! Адвярніся”. Потым бачыў, як маці брала анучку, парашок і ішла мыць сцены ліфта. А пасля вярталася ў кватэру і гаварыла: “Толькі ты, сынок, не рабі так. Так рабіць нельга. Чысціня вакол нас залежыць толькі ад нас саміх”.

Усё напісанае адбывалася не раз і не два. У мяне выспявала пачуццё абурэння да тых, хто шкодзіць усім нам. І вось яно вылілася на паперу.

А зараз я хачу расказаць вам пра адзін выпадак, які адбыўся пару месяцаў назад. Пасля гэтага ў мяне і з’явілася вельмі моцнае жаданне звярнуцца да ўсіх вас, мае суседзі!

Тым сонечным ранкам мама падняла мяне, каб адвесці ў школу раней, чым звычайна. Я ведаў: маму абяцалі ў гэты дзень перавесці на новую пасаду- і заработак будзе большы.

У мамы быў добры настрой, таму што яна доўга чакала гэтага дня. Ёй трэба было прыйсці на працу трошкі раней, каб нешта аформіць. Я таксама быў рады за маці. Можа, цяпер на яе твары будзе часцей з’яўляцца ўсмешка, чым слёзы…

Мы апрануліся і, як звычайна, выйшлі з кватэры, націснулі кнопку выкліку ліфта і пачалі чакаць, калі ён спусціць нас на першы паверх. Ліфт прыйшоў, мы зайшлі ў кабінку і пачалі спускацца. І тут… ліфт чамусьці спыніўся, выключылася святло, стала вельмі цёмна, я нават не бачыў маму. Вельмі спалохаўся. Мама націскала кнопкі, але ліфт усё роўна стаяў. Мама пачала нервавацца. Ішоў час. Нельга было спазняцца, таму што маглі ўзяць іншага чалавека на яе пасаду, калі яна не з’явіцца. Мама звязалася з ліфцёрам, ёй адказалі, што прыйдзецца чакаць хвілін дваццаць. А гэта было не па плану. Маці разумела, што ўсе будзе зноў, як раней: цяжкая праца і маленькі заработак. А ўсё дзякуючы каму?

Прыйшоў ліфцёр, адчыніў дзверы. Мама спытала, што здарылася. Ёй адказалі, што ў шахце было вельмі шмат смецця, відаць, яно доўгі час там назапашвалася. Яго кідаюць з кабіны ў шахту вельмі часта - вось нешта і перашкодзіла руху ліфта. Мама падзякавала ліфцёра, і мы пайшлі . Матуля б зноў была вельмі сумная і ледзь стрымлівала слёзы. Я яе разумеў. А ўсё праз што? Праз нейкую дробязь… А да чаго гэта прывяло?...

Паважаныя мае суседзі і ўсе, хто карыстаецца ліфтам. Перад тым, як зрабіць нешта нядобрае, падумайце пра тое, што вашы неабдуманыя ўчынкі могуць прывесці да бяды. Не зможа наведаць паліклініку нечая бабуля - яна можа спатыкнуцца і зламаць нагу. Чыясьці маці не зможа спусціць уніз каляску з немаўляткам. Кагосьці звольняць за спазненні на працу - і сям’я на пэўны час будзе без сродкаў існавання. Спозняцца (можа толькі на хвіліну!) ўрачы хуткай дапамогі – і не змогуць выратаваць чалавека…

Я вельмі прашу вас: беражыце ліфт, не псуйце яго, падтрымлівайце чысціню. Паважайце сябе і ўсіх, хто побач з вамі.